alexandrainst/scandi-wiki huggingface dataset:
Golden Sun: Dark Dawn

er et japansk konsollrollespill utviklet av Camelot Software Planning til Nintendo DS. Spillet ble utgitt i Japan i oktober, i Nord-Amerika i november og Europa i desember 2010. Golden Sun: Dark Dawn er det tredje spillet i Golden Sun-serien, og spillets handling foregår 30 år etter handlingen i de to første spillene.

Eksterne lenker 
 
 Golden Sun Universe (engelsk)

Videospill utviklet av Camelot Software Planning
Videospill fra 2010
Nintendo DS-spill
Videorollespill
Videospill utviklet i Japan
Ingrid Arvidsson

Ingrid Helena Arvidsson (født Löfstedt 3. juli 1919 i Lund) er en svensk forfatter. Hun er datter av Einar Löfstedt og Annie Löfstedt. Hun var gift med journalisten Karl Axel Arvidsson fra 1943 frem til hans død i 1962.

Arvidsson var kulturattaché i Washington, D.C. 1966–1972. Seinere programsjef på Sveriges Radio.

Bibliografi 
 : Vårens ruiner, Bonnier
 : Danser, Bonnier
 : Solfeber, Bonnier
 : Leendet, Bonnier
 : Närmanden, Bonnier
 : Livstecken, Bonnier
 : Personligt bagage, Bonnier, ISBN 91-0-040680-5
 : Under ytan, Bonnier, ISBN 91-0-047105-4
 : Öden i vår tid, Rabén & Sjögren, ISBN 91-29-58319-5
 : En glimmande vägg, Bonnier, ISBN 91-0-055516-9
 : Rummet innanför, Bonnier, ISBN 91-0-056850-3
 : Det röda, Bonnier, ISBN 91-0-010539-2

Priser og utmerkelser 
 : Boklotteriets stipendiat
 : Beskowska resestipendiet
 : Övralidspriset
 : Stig Carlson-prisen
 : Sten Hagliden-prisen
 : Stipendium till Harry Martinsons minne
 : Samfundet De Nios Särskilda pris

Referanser 

 
 

Svenske forfattere
Svenskspråklige forfattere
Personer fra Lund
Hundreåringer
Fylkesvei 8530

Fylkesvei 8530 er en forbindelsesvei mellom Andselv sentrum og riksveinettet i Målselv med en lengde på 300 m.

Frem til 2019 hadde veien betegnelsen fylkesvei 853 og er primær fylkesvei.

Kommuner og knutepunkter

Referanser

Eksterne lenker 
 Vegvesenets vegkart 
 

Fylkesveier i Troms og Finnmark
Primære fylkesveier
Veier i Målselv
Swan Hill

Swan Hill er en by i den nordvestlige delen av delstaten Victoria i Australia. Byen ligger på sørbredden av elven Murray. Ved folketellingen i 2006 hadde Swan Hill 9 684 innbyggere.

Historikk
Den første europeer i området var oppdageren Thomas Mitchell som slo leir ved Swan Hill 21. juni 1836. I årene etter vokste det frem ett lite tettsted i området, siden elva Murray var grunn nok til prammer. Dette var den eneste kryssingen i en radius på 100 km. I 1853 ankom den første hjuldamperen. Hjuldamperene var et viktig kommunikasjonsmiddel frem til jernbanen nådde frem til Swan Hill i 1890. Swan Hill fikk bystatus i 1965.

Transport
Swan Hill befinner seg langs Murray Valley Highway som forbinder byen med Bendigo. Swan Hill er også endestasjon for jernbanelinjen Swan Hill-linjen. Byen har sitt eget bussnettverk og Swan Hill lufthavn ligger ikke langt fra byen.

Byer i Victoria
Byer ved Murray
Oldemors visebok

«Oldemors visebok» er en samling gamle viser fra svunne tider, utgitt av Eli Støre Erichsen, på Cappelens Forlag i 1976. Eli Støre Erichsen samlet på viser hele sitt liv, blant norske utvandrer i Amerika før 1900, blant fangene i arresten hos bestefaren, som var lensmann, og ellers rundt omkring hvor det ble sunget. En del av disse sangene har hun samlet i denne boken som har fått tittelen «Oldemors visebok». Her er gamle skillingstrykk, populære sanger hentet fra romaner og fortellinger, fra syngespill og kabareter, sjømannsviser og annet. Hver vise er også med notebesifring.

Støre Erichsen forteller også i forordet sitt at det var spesielt visene «Ene og forlatt», «Kan du glemme gamle Norge» og «Ben Bolt», som ga støtet til hennes interesse for den gamle sangskatten. Erichsen vokste opp i en liten prærieby i Midt-Vesten, men kom som 7 åring i 1901 tilbake til Norge. Hennes bestefar var den politikeren C. M. Havig, som også var lensmann i Vefsn. Eli Støre Erichsen retter også en takk til Universitetsbiblioteket i Oslo, Svensk visearkiv og Dansk Folkemindesamling for hjelp til opplysninger og tekster i denne boken. Boken er tilegnet hennes barn, barnebarn og oldebarn, så man kan trygt si at dette er «Oldemors visebok».

Visene
«Adam i Paradis»
«Midtsommersangen»  («Akk be meg aldri mere om denne ene sang»)
«Alfred og Emma»
«Alperosen»
«Barnehjelpsdag»
«Ben Bolt»
«Den frie kjærlighet»
«Besøk av skorsteinsfeieren»
«Christiania by anlegges»
«Den jeg venter på»
«Den spillemand snapped fiolen fra væg»
«Den tapre landsoldat»
«Sjømannens avskjedssang til sin kjæreste»
«Emor og Thora»
«Du spørger mitt barn»
«Kan du glemme gamle Norge»
«I barndommens dage»
«Elskerens klage»
«Enkens trøst»
«Den troløse misjonær»
«En sørgelig vise fra Sørlandet»
«Jeg synger for min lille venn»
«Fingal»  («Ensam i skuggrika dalen»)
«En vise om ingenting»
«Et gyselig mord»
«Gjest Baardsens egen vise»
«Sjømannens farvel til sin pike»
«Hvor bøkeskogen lukker seg»
«Jul på Kjølstad»
«Livets korthet»
«Hør klokkene ringer til Ave»
«Husmannsgutten»
«Pikens klagesang over ikke å bli gift»
«Livets farver»
«Morens sang»
«När mamma var flicka»
«Skjønn jomfru, lukk ditt vindu opp»
«Sigøynerpikens hevn mot sin troløse festemann»
«Sigvald og Thora»
«Skjønn Clara og ung Edmund»
«Ut på livets vei»
«Ung Erik og skjønn Karen»
«Småpiker det er noe underlig noe, å ja»
«Skjønn Anna og den stolte Herr Einar»  («Mjøsvisen»)
«Smukke pike med det sorte hår»
«Rosmunda som drepte sin elskede»
«Å, mor la meg legge mitt hode»

Utgivelser 
 

Sangbøker
Konservative Studerende

Konservative Studerende (KS), er en konservativ studentorganisasjon i Danmark. I likhet med Konservativ Ungdom er den er en selvstendig sideorganisasjon av Det Konservative Folkeparti. Konservative Studerende ble opprettet som en landsdekkende organisasjon i 1964, men konservative og borgerlige foreninger ved studiesteder i Danmark har eksistert siden begynnelsen av 1900-tallet. Formann i Konservative Studerende er Mikkel Wrang fra København.

Organisasjon 
Første del av landsorganisasjonens formålsparagraf lyder: «KS har til formål at udbrede de konservative tanker og øge den politiske interesse blant de studerende ved at deltage i den studenterpolitiske debat med udgangspunkt i et konservativt idégrundlag.» Organisasjonen har indirekte medlemskap idet man må være medlem av en lokalforening for å være medlem. Alle lokalforeningene må tilslutte seg landsorganisasjonens formål for å bli medlemmer av denne. Lokalforeningene sender delegater til landsorganisasjonens landsmøte, hvilket velger landsorganisasjonens forretningsutvalg (med en formann).

I dag har Konservative Studerende følgende lokalforeninger:
Konservative Studenter i Aarhus (Aarhus Universitet)
Konservative Studerende på Frederiksberg (Københavns Universitet)
Københavns Konservative Studerende (Københavns Universitet)
Odense Konservative Studerende (Odense Universitet)
Aalborg Konservative Studerende (Aalborg Universitet)

Foreningene i København og Aarhus har dessuten hver sin underforening for jusstudenter, Konservative Jurister, mens Aarhus tillike har en debattklubb for humanister.

Konservative Studenter er medlem av Dansk Ungdoms Fællesråd (DUF), Nordens Konservative Studentunion (NKSU), European Democrat Students (EDS) og International Young Democrat Union (IYDU).

Referanser

Eksterne lenker 
 

Det Konservative Folkeparti
Politiske partier etablert i 1964
1964 i Danmark
Patricia Locke

Patricia Locke (født 21. januar 1928 i indianerreservatet Fort Hall, døde 20. oktober 2001 i Phoenix, Arizona) var en innfødt amerikansk pedagog og forkjemper for rettighetene til indianerstammer i USA.

Hun var selv en indianer fra stammene lakota og chippewa. Hun var datter av John og Eva McGillis. Hennes far jobbet for Bureau of Indian Affairs. Hun ble uteksaminert fra University of California, Los Angeles i 1951. Hun underviste som professor ved forskjellige amerikanske universiteter, blant andre University of California, Los Angeles, San Francisco State University, Alaska Methodist University, University of Colorado og University of Southern Maine. I 1969 presenterte hun sin muntlige historie, som blir oppbevart i Library of Congress. Hun uttalte i 1978 seg mot føderale bestemmelser som påvirket indianernes egne myndigheter, og støttet American Indian Religious Freedom Act. Hun ble utnevnt som medlem av innenriksdepartementets task force for indiansk utdannelsespolitikk i 1979. I sin tid hjalp hun 17 stammer med å etablere indianske høyskoler.

De siste ti år av sitt liv var hun en bahai, og bodde i Standing Rock indianerreservat. Hun var gift med Charles E. Locke fra 1952 til 1975, og de fikk sønnen Kevin Locke og senere også en datter som fikk indianernavnet Winona Flying Earth. I 1991 ble hun tildelt The MacArthur Fellows Program for sitt livslange arbeid med å bevare innfødte nordamerikanske språk.

I 2005 ble hun innvotert i National Women's Hall of Fame.

Referanser 

Pedagoger fra USA
Urfolk i Amerikas historie
National Women's Hall of Fame
Kneskjell

Kneskjell eller kneskål (patella) er betegnelsen på et skjellformet bein som sklir i furen på forsiden av kneet, og er en del av strekkeapparatet til kneet. Kneskjellet blir på norsk som oftest kalt kneskål, men det er ingen skål i kneet, i motsetning til i hoften. Kneskjellet er snarere utformet som et utsnitt av en halvkule, med en spiss (apex) som peker nedover og en mer avrundet øvre kant (basis patellae).

Se også 
 Patellaluksasjon (kneskål ut av ledd)

Eksterne lenker 
 

Menneskets anatomi
Dyreanatomi
Kne

da:Knæskal
Bobby Seay

Robert «Bobby» Michael Seay (født 20. juni 1978 i Sarasota i Florida), amerikansk baseballspiller som deltok i de olympiske leker 2000 i Sydney.
 
Williams ble olympisk mester i baseball under sommer-OL 2000 i Sydney. Han var med på det amerikanske baseballslaget som vant baseballturneringen foran Cuba og Sør-Korea. USA vant semifinalen mot Sør-Korea med 3-2 og i finalen beseiret de Japan med 4-0.

OL-medaljer 
  2000  Sydney -  Gull i baseball  USA

Referanser

Eksterne lenker 
 

Baseballspillere fra USA
Medaljevinnere under Sommer-OL 2000
Deltakere for USA under Sommer-OL 2000
Baseballspillere under Sommer-OL 2000
Olympiske mestere for USA
Personer fra Sarasota County i Florida
Fødsler i 1978
Olympiske medaljevinnere i baseball
Bongo Fury

Bongo Fury er et musikkalbum av Frank Zappa og Captain Beefheart, utgitt i 1975. Det meste av albumet er innspilt live, med noen studiospor i tillegg. Det er Zappas siste album med The Mothers of Invention.  Live-sporene ble spilt inn 20. og 21. mai 1975 i Armadillo World Headquarters i Austin, Texas. Sporene 5, 6 og 9 (kun introen) er studiospor som ble spilt inn i januar 1974 da man var i gang med innspillingen av One Size Fits All i 1975 og mye av albumet Studio Tan i 1978.

 Oversikt 
Gette albumet er spesielt i Zappas diskografi, fordi det var det siste albumet med sitt 1970-talls band, som var med på albumene Over-Nite Sensation (1973), Apostrophe (') (1974), Roxy & Elsewhere (1974) og One Size Fits All (1975).

Napoleon Murphy Brock's vokal er med på både «Advance Romance» og harmoniene på «Carolina Hard-Core Ecstasy». Captain Beefheart, på sin eneste turnē med Zappa's band, deltar med sang og munnspill på flere spor, inkludert en diktopplesning på «Sam with the Showing Scalp Flat Top» og «Man with the Woman Head». Bongo Fury markerer også den første deltagelsen til Terry Bozzio, ble Zappas trommeslager mellom 1975 og 1978.

 Mottagelse 
Musikkanmeldelsen i Christgau's Record Guide: Rock Albums of the Seventies'' (1981) skrev Robert Christgau: "This sentimental reunion album, recorded (where else?) in Austin with (what else?) additional L.A. studio work, is dismissed by Zappaphiles and 'Fhearthearts alike, but what were they expecting? Perhaps because there's a blues avatar up top, the jazzy music has a soulful integrity, and though it's embarrassing to hear the Captain deliver Frankie's latest pervo exploitations, the rest of the songs are funnier because he's singing them."

Sporliste 
Alle sporene er skrevet av Frank Zappa, unntatt spor 3 og 8 som er skrevet av Van Vliet.
Side 1
 «Debra Kadabra» (live) – 3:54
 «Carolina Hard-Core Ecstasy» (live) – 5:59
 «Sam With the Showing Scalp Flat Top» (live) – 2:51
 «Poofter's Froth Wyoming Plans Ahead» (live) – 3:03
 «200 Years Old» – 4:32
Side 2
 «Cucamonga» – 2:24
 «Advance Romance» (live) – 11:17
 «Man With the Woman Head» (live) – 1:28
 «Muffin Man» (live) – 5:34

Personell

Musikere 
 Frank Zappa – vokalist, gitar
 Captain Beefheart – vokalist, saksofon, munnspill
 Denny Walley – vocals, slide guitar
 Tom Fowler – bassgitar
 Terry Bozzio – trommer
 Chester Thompson – trommer
 George Duke – keyboards, vokalist
 Napoleon Murphy Brock – saksofon, vokalist
 Bruce Fowler – trombone

Produksjon 
 Michael Braunstein – lydtekniker
 Frank Hubach – lydtekniker
 Kelly Kotera – lydtekniker
 Kerry McNabb – lydtekniker
 Davey Moire – lydtekniker
 Cal Schenkel – design
 John Williams – foto
 Bob Stone – lydtekniker
 Mike D. Stone fra "The Record Plant" – lydtekniker

Kilder 
 Colin David Webb: The Man And His Music, Kawabata Press, Cornwall, Storbritannia (1990)

Eksterne lenker 
 
 

Frank Zappa-album
Captain Beefheart-album
Musikkalbum fra 1975
Hans-Christoph Rademann

Hans-Christoph Rademann (født 1965 i Dresden) er en tysk kordirigent og høyskolelærer.  Fra 1975 til 1983 var han medlem av Dresdner Kreuzchor. Han var fra sesongen 2007/2008 til 2015, dirigent for RIAS Kammerchor i Berlin. Rademann er gjestedirigent for bl.a. Collegium Vocale Gent, National Chamber Choir of Ireland og kringkastingskoret i ARD.

Eksterne lenker 
 
 
 Biografi av Rademann på internettsiden til RIAS Kammerchor

Personer fra Dresden
Tyske dirigenter
Fødsler i 1965
Rogsjøen

Rogsjøen er en innsjø på Finnskogen i Åsnes kommune i Innlandet. Sjøen ligger i Kynndalen, rundt 20 kilometer nordøst for Flisa. Den har utløp via en bekk som munner ut i Kynna etter et par hundre meter. Den vestlige delen av sjøen ligger innenfor Kynndalsmyrene naturreservat.

Referanser

Eksterne lenker 
 «Rogsjøen gapahuk», Den norske turistforeningen

Innsjøer i Åsnes
Aaron Taylor-Johnson

Aaron Taylor-Johnson (født Aaron Perry Johnson 13. juni 1990 i Holmer Green i Buckinghamshire i England) er en britisk skuespiller. 

Johnson slo igjennom i rollen som John Lennon i Nowhere Boy (2009), og som Dave Lizewski/Kick-Ass i Kick Ass (2010). Han har senere spilt i Albert Nobbs (2011) og Savages (2012). Han spilte også i Anna Karenina (2012), og gjentok rollen som Dave i Kick-Ass 2 i 2013.

For sin rolle som Ray Marcus i Tom Fords dramathriller Nocturnal Animals (2016) vant en Golden Globe for beste mannlige birolle.

Utvalgt filmografi 
 The Wall (2017)
 Nocturnal Animals (2016)
 Avengers: Age of Ultron (2015)
 Captain America: The Winter Soldier (2014)
 Godzilla (2014)
 Kick-Ass 2 (2013)
 Anna Karenina (2012)
 Savages (2012)
 Albert Nobbs (2011)
 Chatroom (2010)
 Kick-Ass (2010)
 Nowhere Boy (2009)
 Georgias dagbok - Bekjennelser om gutter, klining og katter (2009)

Referanser

Eksterne lenker 
 
 

Engelske skuespillere
Personer fra distriktet Chiltern
Kistefoss (Jevnaker)

Kistefoss er ett av fire fossefall Randselva som er utbygget for kraftproduksjon. Fossen ligger like nedenfor utløpet av Randsfjorden til Randselva, der elva danner kommunegrense mellom Jevnaker og Ringerike.

Fossen har i lang tid vært utnyttet til industrielle formål. Kistefos Træsliberi etablerte sin virksomhet der i 1889, og driften varte til 1955. I 1996 ble det etablert museum i de gamle lokalene etter tresliperiet. Den første kraftstasjonen (Kistefoss I) sto ferdig i 1938, mens den andre (Kistefoss II) sto ferdig i 1956. Kraftressursene ble oppkjørt i 1991 og eies av Viul Kraft AS.

Her ligger også Kistefos-Museets skulpturpark og The Twist.

Referanser 

Jevnakers geografi
Randsfjordvassdraget
Fosser i Viken
Kistefossen (Salangen)

Kistefossen er en foss i Salangselva på grensa mellom Salangen og Bardu kommuner i Troms fylke. Fylkesvei 851 mellom Brandhaug/E6 og Sjøvegan krysser elva over Kistefossbrua. Like nedenfor ligger Kistefoss mølle, som var i drift fra 1938 til ca 1950.

Referanser

Fosser i Troms og Finnmark
Salangens geografi
The Vaccines

The Vaccines er et London-basert Indierock-band. Bandet ble dannet i 2010, og består av vokalist Justin Young, bassist Árni Árnason, gitarist Freddie Cowan og trommeslager Yaonn Intonti. De gav ut sin første singel, Wreckin' Bar (Ra Ra Ra),  22. november 2010. De har signert med Columbia Records, og deres andre singel, Post Break-Up Sex, kom 24. januar 2011. Debutalbumet, What Did You Expect From The Vaccines?, ble gitt ut 21. mars 2011.

Eksterne lenker 
 
 
 

Britiske rockegrupper
CryEngine 3

CryEngine 3 er en spillmotor utgitt av Crytek 14. oktober 2009.

Den 11. mars 2009 kunngjorde Crytek at det ville innføre CryEngine 3 på Game Developers Conference i 2009. Den nye motoren er utviklet for bruk på Microsoft Windows, PlayStation 3 og Xbox 360. Motoren støtter også utviklingen i DirectX 9, 10 og 11.

Den 1. mars 2010 ble en ny video av motoren utgitt for i3D 2010-symposiet, som demonstrerer «Light Propagation Volumes for Real Time Indirect Illumination».

Referanser 

Spillmotorer
Programvare fra 2009
Sigurd Hoff

Sigurd Hoff (født 2. april 1889 i Christiania, død 9. august 1955 i Oslo) var en norsk operasanger. Han var gift med Gunda Hoff.

Sigurd Hoff ble utnevnt til ridder av St. Olavs Orden i 1947. 

Han er begravet på Vestre gravlund i Oslo.

Referanser

Eksterne lenker 
 

Norske operasangere
St. Olavs Orden
Personer begravet på Vestre gravlund
Personer fra Oslo
Fristaten Preussen (1933–1935)

Fristaten Preussen (tysk: Freistaat Preußen) fortsatte formelt å eksistere fra 30. januar 1933 til 30. januar 1935 etter Adolf Hitlers og nasjonalsosialistenes maktovertagelse. I navnet var dette en fortsettelse av den samme Fristaten Preussen som eksisterte fra 1918 til 1933 i Weimarrepublikken. I praksis var den gamle statsdannelsen død, for den var ikke lenger noen republikk, ingen «fristat», men et diktatur. Den nye staten hadde ingen parlamentariske valg og intet demokrati, men ble styrt av NSDAP som eneste lovlige parti.

Fristaten Preussen ble administrert av Hermann Göring fra 1933 til 1935, og deretter formelt inntil 1945. I praksis ble staten oppdelt i Reichsgau i 1935, og som sådan oppløst som territoriell enhet innenfor det tredje rike.

Preussens historie
Stater og territorier etablert i 1933
Stater og territorier opphørt i 1935

en:Free State of Prussia (1933–1947)
Esten O. Sæther

Esten Oddmund Sæther (født 13. februar 1955 i Oslo) er en norsk pressemann og fotballtrener. Han er utdannet historiker fra Universitetet i Oslo og begynte som journalist i Vårt Land (1981–1984). Siden 1984 har Sæther vært tilknyttet Dagbladet, først som sportsreporter, deretter som sportsredaktør,  politisk reporter, redaksjonssjef, nyhetsredaktør og første redaktør for dagbladet.no fra 2000 til 2008. Han er i dag sportskronikør.

Sæther er trener for landslaget i futsal, og er også mangeårig trener for KFUM-Kameratene Oslo i 2. divisjon.

I 2015 ble han tildelt Norske Idrettsleder-Veteraners sportsjournalistpris.

Familie 
Esten Sæther er far til den tidligere fotballspilleren og frilansjournalisten Eivind Sæther.

Referanser 

Journalister i Dagbladet
Norske fotballtrenere
Fotballtrenere for KFUM-Kameratene Oslo
Personer fra Oslo
Al Geiberger

Allen Lee Geiberger (født 1. september 1937 i California) er en tidligere profesjonell amerikansk golfspiller. Han spilte på PGA-touren og på senior-touren for spillere over femti år.

Geiberger ble profesjonell i 1959. Han vant 11 turneringer på PGA-touren. Blant disse var major-turneringen PGA Championship. Da han fylte 50, ble han medlem på det som da het Senior Tour, senere Champions Tour. Der vant han ytterligere ti turneringer. Geiberger spilte på to Ryder Cup-lag, i 1967 og 1975. 

I 1977 ble han den første til å gå en runde på 59 slag i en PGA-turnering, da han vant Danny Thomas Memphis Classic. 

Sønnen Brent har to seire på PGA-touren.

Meritter

Seire på PGA-touren 

 1962 Ontario Open Invitational
 1963 Almaden Open Invitational
 1965 American Golf Classic
 1966 PGA Championship
 1974 Sahara Invitational
 1975 MONY Tournament of Champions, Tournament Players Championship
 1976 Greater Greensboro Open, Western Open
 1977 Danny Thomas Memphis Classic
 1979 Colonial National Invitation

Seire på Senior Tour 

 1987 Vantage Championship, Seniors International Golf Championship, Las Vegas Senior Classic
 1988 The Pointe/Del E. Webb Arizona Classic
 1989 GTE Northwest Classic
 1991 Kroger Senior Classic
 1992 Infiniti Senior Tournament of Champions
 1993 Infiniti Senior Tournament of Champions, GTE West Classic
 1996 Greater Naples IntelliNet Challenge

Ryder Cup 
 1967, 1975

Referanser

Eksterne lenker 
 

Golfspillere fra USA
Fødsler i 1937
Illusion

Illusion er et amerikansk progressiv metal-band fra Detroit som startet opp i 1980 som et klassisk rockband.

Diskografi 
2002: Mysteries & Secrets Revealed! (Legacy Media Group)
2005: Sleight of Hand

Medlemmer 
John Patrick – gitar, hammondorgel & vokal
Jon Roybal – trommer & vokal
Ron Smith – bassgitar & vokal
Doug Tucker – vokal & gitar

Progressiv metal-band
Heavy metal-band fra USA
Detroit
Kultur i Michigan
Samuel Birch

Samuel Birch (født 3. november 1813 i London, død 27. desember 1885 i London) var en britisk språkforsker og arkeolog.

Bibliografi (utvalg) 
 Gallery of antiquities (1842) 
 Introduction to the study of the hieroglyphics (1857)
 History of ancient pottery (1858, 2. opplag 1873)
 Description of the collection of ancient marbles in the British museum (1861) 
 Inscriptions in the hieratic and demotic character from the collections of the British museum (1868)

Eksterne lenker 
 Nordisk familjebok, 1904–1926 (Leksikonet) 

Engelske arkeologer
Britiske numismatikere
Engelske egyptologer
Personer fra London
Fødsler i 1813
Dødsfall i 1885
ØB-gården

ØB-gården var navnet på bygningen avisen Østlandets Blad tidligere var lokalisert i. ØB-gården lå i Idrettsveien i Ski i Nordre Follo. ØB-gården ble innviet i 1967. Østlandets Blad disponerte det meste av arealet i ØB-gården. 3. etasje ble i flere år leiet ut til Sorenskriveren i Ski. På gateplan ut mot Idrettsveien var det i flere år blant annet et reisebyrå.

Østlandets Blad innviet de utvidede lokalene i 1979. Den nye delen bestod blant annet av nytt rotasjonstrykkeri, kantine og et annet mindre trykkeri. Et atrium var også en del av denne utvidelsen.

På begynnelsen av 1990-tallet ble bygget utvidet med glassoverbygd atrium. Det ble også påbygget en etasje til i delen av bygningen som vender mot Torgveien. Denne nye etasjen ble benyttet av journalistene.

På 2000-tallet ble rotasjonspressen i ØB-gården stengt da avisen ble trykket i et sentralt trykkeri i Vestfold. I forbindelse med bygging av nye leiligheter øst for ØB-gården, ble hallen der trykkeriet tidligere var lokalisert, ombygd til garasjer for de nye leilighetene.

I september 2011 flyttet Østlandets Blad ut av ØB-gården, til fordel for nyere lokaler i Jernbaneveien i Ski sentrum.

ØB-gården ble revet i august 2020, for å gjøre plass til det nye leilighetskomplekset Giljehagen.

Byggverk i Nordre Follo
Byggverk revet på 2000-tallet